
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 196 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
στο διατηρητέο κτίριο που βρίσκεται επί των οδών 


Ηρακλειδών 20 και Αμφικτύονος 22, στην περιοχή 
Θησείου εντός του εγκεκριμένου ρυμοτομικού 

σχεδίου του δήμου Αθηναίων (Ν. Αττικής). 1 

Χαρακτηρισμός ως διατηρητέου του Εργοστασίου Οι¬ 
νοποιίας Καμπά στο Δήμο Παλλήνης - περιοχή Κά- 
ντζα και καθορισμός ειδικών όρων και περιορισμών 
δόμησης αυτού. 2 


Χαρακτηρισμός ως διατηρητέας οικίας και καθορι¬ 
σμός όρων ειδικής ρύθμισης ιδιοκτησίας ΜΑΣΤΡΟ- 


ΜΑΝΩΛΗ ΟΛΓΑΣ που βρίσκεται στον οικισμό ΜΑ- 
ΧΑΙΡΩΝ της επαρχίας Αποκόρωνα του Νομού Χα¬ 
νιών. 3 

Κήρυξη ως αναδασωτέας έκτασης εμβαδού 92,375 
στρ. στη θέση «Σκάρπεζα» Περιφέρειας του Δήμου 
Κορωπίου του Νομού Αττικής. 4 


ΑΠΟΦΑΣΕΙ Σ 

Αριθ. 9245 (1) 

Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται επί των οδών Ηρα- 
κλειδών20 και Αμφικτύονος 22, στην περιοχή Θησείου 
εντός του εγκεκριμένου ρυμοτομικού σχεδίου του δή¬ 
μου Αθηναίων (Ν. Αττικής). 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης 14/24.7.1999-Δ'580) όπωςα- 
ντικαταστάθηκε με την παρ. 2 του άρθρου 3 του Ν. 
2831/2002 «Τροποποίηση των διατάξεων του Ν. 
1577/1985 "Γενικός Οικοδομικός Κανονισμός” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) και προστέ¬ 


θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε μετηνπαρ. 2 α του άρθρου 1 του Ν. 2469/1997 (Α' 
38). 

3. Την Υ6/31.10.01 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 21.5.03 αιτιολογική έκθεση της Δ/νσης 
Πολ/κού Σχεδιασμού - Τμήμα Παραδοσιακών Οικισμών. 

6. Την από 6.7.03 σύμφωνη γνώμη των φερόμενων ιδιο¬ 
κτητών του κτιρίου Μαργαρίτας και Βασιλείου Δαλαμά- 
γκα (αρ. πρωτ. 27389/8.7.03). 

7. Το 2644/16.6.03 έγγραφο Γ.Γ. ΥΠΕΧΩΔΕ. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο κτίριο που βρίσκεται επίτων οδών Ηρακλειδών 20 
και Αμφικτύονος 22, στην περιοχή Θησείου, εντός του ε¬ 
γκεκριμένου ρυμοτομικού σχεδίου Αθηνών (ν. Αττικής) το 
οποίο έχει χαρακτηρισθεί ως διατηρητέο με το από 
17.10.84 Προεδρικό Διάταγμα (ΦΕΚ 35Δ'/85) φερόμενο 
ως ιδιοκτησία Βασιλείου και Μαργαρίτας Δαλαμάγκα, ε¬ 
πιτρέπεται: 

α. Η ενίσχυση του φέροντος οργανισμού στο εσωτερι¬ 
κό του κτιρίου. 

β. Η κατασκευή παταριού στον Α' όροφο με βοηθητική 
χρήση. 

γ. Η προσθήκη κατ’ επέκταση του Β' ορόφου. 

δ. Η κατασκευή νέας κλίμακας και η εγκατάσταση α¬ 
σανσέρ. 

2. Οι παραπάνω επιτρεπόμενες εργασίες και επεμβά¬ 
σεις γίνονται σύμφωνα με τις ισχύουσες πολεοδομικές 
διατάξεις και σύμφωνα με την αρχιτεκτονική μελέτη που 
εγκρίθηκε από τη Δ/νση Πολεοδομικού Σχεδιασμού και 
την αρμόδια Επιτροπή Πολεοδομικού και Αρχιτεκτονικού 
Ελέγχου με το 17/25.4.02 πρακτικό της. 

3. Κατά τα λοιπά εξακολουθούν να ισχύουν τα ορίζομε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


να με τις διατάξεις του από 17.10.84 Π.Δ/τος (ΦΕΚ3585) 
με το οποίο χαρακτηρίσθηκε το κτίριο ως διατηρητέο. 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 
-♦- 

Αριθ. 9424 (2) 

Χαρακτηρισμός ως διατηρητέου του Εργοστασίου Οινο¬ 
ποιίας Καμπά στο Δήμο Παλλήνης - περιοχή Κάντζα 
και καθορισμός ειδικών όρων και περιορισμών δόμη¬ 
σης αυτού. 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 "Γενικός Οικοδομικός Κανονισμός” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε μετο άρθρο 27του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α' 38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Το 52243/24.12.03 έγγραφο Γ.Γ. ΥΠΕΧΩΔΕ. 

6. Την από 27.1.2004 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

7. Το από 27.1.2004 Υπηρεσιακό σημείωμα του I. Θεο¬ 
δώρου - Δικηγόρου της Δ/νσης Πολ/κού Σχεδιασμού. 

8. Την από 30.1.2004 σύμφωνη γνώμη των ενδιαφερο¬ 
μένων (αρ. Πρωτ. ΥΠΕΧΩΔΕ 4526/30.1.04). 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτιριακό συγκρό¬ 
τημα του πρώην Εργοστασίου Οινοποιίας Α. Καμπά που 
βρίσκεται στο Δήμο Παλλήνης - περιοχή Κάντζα φερόμε- 
νο ως ιδιοκτησία της «ΚΑΝΤΖΑ ΕΜΠΟΡΙΚΗ ΑΈ.» όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρ¬ 
μογών με την 9424/04 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

2. Ως διατηρητέο κτίριο χαρακτηρίζεται το αρχικό εκά- 


στοτε κτίριο καθώς και οι εναρμονιζόμενες με το αρχικό 
κτίριο μεταγενέστερες προσθήκες όχι όμως και τα πόσης 
φύσεως καθ’ ύψος ή κατ’ επέκταση υπάρχοντα προσκτί- 
σματα, που αλλοιώνουν το αρχικό κτίριο. Ο καθορισμός 
των προσκτισμάτων που αλλοιώνουν το αρχικό κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτιριακό συ¬ 
γκρότημα απαγορεύεται κάθε αφαίρεση, αλλοίωση ή κα¬ 
ταστροφή τόσο των επί μέρους αρχιτεκτονικών ή καλλι¬ 
τεχνικών και διακοσμητικών στοιχείων τους, όσο και του 
κτιρίου συνολικά, πλην των προσκτισμάτων ή των στοιχεί¬ 
ων των κτιρίων για τα οποία η ΕΠΑΕ έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στον φέροντα οργανισμό καθώς 
και επεμβάσεις για λόγους λειτουργικούς του προτεινο- 
μένου να χαρακτηρισθεί ως διατηρητέου κτιριακού συ¬ 
γκροτήματος, εφόσον δεν αλλοιώνεται ο αρχιτεκτονικός 
χαρακτήρας του και δεν θίγονται τα διατηρητέα στοιχεία 
του. 

5. Καθορίζεται και οριοθετείται ζώνη προστασίας εμβα- 
δού 23,4 στρ. πέριξ του εν λόγω συγκροτήματος με τα 
στοιχεία (Θ1, Θ2, Ζ1, Ζ2 ... Ζ6, Ζ7, 021, Θ23, Θ24, Θ25, 
Θ1) όπως αποτυπώνεται στο σχετικό τοπογραφικό διά¬ 
γραμμα κλίμακας 1:1.000. 

6. Στα κτίρια που χαρακτηρίζονται διατηρητέα και στη 
ζώνη προστασίας όπως αυτή προσδιορίζεται στην προη¬ 
γούμενη παράγραφο επιτρέπονται οι παρακάτω χρήσεις: 

- Πολιτιστικές δραστηριότητες 

- Χώροι συνάθροισης κοινού 

- Εκθεσιακοί χώροι με κατάστημα 

- Μουσείο οίνου και αρχαιολογικών ευρημάτων 

- Χώροι εστίασης και αναψυχής 

- Τουριστικά καταλύματα μέχρι 40 κλινών 

7. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτιριακό συ¬ 
γκρότημα. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για τη χρήση των χώρων του κτι- 
ριακού συγκροτήματος. 

8. Αιτήσεις για προσθήκη στο διατηρητέο κτιριακό συ¬ 
γκρότημα καθώς και εντός της ως άνω ζώνης αποστέλλο- 
νται από την Πολεοδομική Υπηρεσία στην αρμόδια Υπη¬ 
ρεσία του ΥΠΕΧΩΔΕ με γνώμη της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ) για ειδικές 
ρυθμίσεις σύμφωνα με τις διατάξεις του άρθρου 3 παρ. 2 
του Ν. 2831/00 (ΦΕΚ 140/Α/13.6.2000) εφόσονδενπαρα- 
βλάπτεταιτο διατηρητέο κτιριακό συγκρότημα και ο χώ¬ 
ρος που το περιβάλλει. 

10. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιριακού συγκροτήματος όπως και 
για την τοποθέτηση επιγραφών απαιτείται έγκριση της Επι¬ 
τροπής Πολεοδομικού και Αρχιτεκτονικού Ελέγχου (ΕΠΑΕ). 

11. Στην υπόλοιπη εκτός της ανωτέρω ζώνης προστα¬ 
σίας έκταση, εξακολουθούν να ισχύουν οι χρήσεις και οι 
όροι και περιορισμοί δόμησης της περιοχής. 

12. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 9263 (3) 

Χαρακτηρισμός ως διατηρητέας οικίας και καθορισμός ό¬ 
ρων ειδικής ρύθμισης ιδιοκτησίας ΜΑΣΤΡΟΜΑΝΩΛΗ 

ΟΛΓΑΣ που βρίσκεται στον οικισμό ΜΑΧΑΙΡΩΝ της ε¬ 
παρχίας Αποκόρωνα του Νομού Χανίων. 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ.2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/γματος της από 14.7.1999-Δ - 580), ό¬ 
πως αντικσταστάθηκε με την παρ.3 του άρθρου 3 του 
Ν.2831/2000 «Τροποποίηση των διατάξεων του Ν. 
1577/1985 'Γενικός Οικοδομικός Κανονισμός”». 

2. Τιςδιατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν.2081/1992 (Α' 154) και τροπο¬ 
ποιήθηκε με την παραγρ.2α του άρθρου 1 του 
Ν.2469/1977 (Α'38). 

3. Τις διατάξεις της παρ.Βτου άρθρου 1 του Π.Δ/γματος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και Περιφερειακές Υπηρεσίες δια- 
νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» (Α' 9). 

4. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β' 1484). 

5. Το 52243/14.12.03 έγγραφο του Γεν. Γραμματέα Υ- 
ΠΕΧΩΔΕ. 

6. Την από 4.6.2003 αιτιολογική έκθεση της Διεύθυνσης 
Πολεοδομικού Σχεδιασμού, Τμήμα Παραδοσιακών Οικι¬ 
σμών. 

7. Το 20084/4.6.03 έγγραφο της ΔΠΣ και το γεγονός ότι 
παρήλθε η οριζόμενη προθεσμία από τις διατάξεις του 
άρθρου 4 (παρ.2) του Ν. 1577/85 όπως αντικαταστάθηκε 
από το άρθρο 3 παρ. 2 του Ν.2831/2000, χωρίς να τηρη¬ 
θεί από τον οικείο Δήμο η προβλεπόμενη διαδικασία α¬ 
νάρτησης και δημοσίευσης της σχετικής αιτιολογικής έκ¬ 
θεσης. 

8. Το γεγονός ότι από τις κανονιστικές διατάξεις της α¬ 
πόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

1. Χαρακτηρίζεται ως διατηρητέο το κτίριο ιδιοκτησίας 
ΜΑΣΤΡΟΜΑΝΩΛΗ ΟΛΓΑΣ που βρίσκεται στον οικισμό 


Μαχαιρών της επαρχίας Αποκόρωνα του Νομού Χανίων 
όπως φαίνεται σημειωμένο σε σχετικό διάγραμμα του οι¬ 
κισμού, σε κλίμακα 1.5000 και σεΤοπογραφικό-Διάγραμ- 
μα Κάλυψης σε κλίμακα 1.50, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 9267/04 Πράξη του αντίτυπο σε φωτοσμίκρυν¬ 
ση δημοσιεύεται με την παρούσα απόφαση. 

2. Ως διατηρητέο θεωρείται το αρχικό κτίριο και δεν πε¬ 
ριλαμβάνονται τυχόν μεταγενέστερα στοιχεία, που έχουν 
προστεθεί ή έχουν αντικαταστήσει παλιότερα αυτών και 
έχουν αλλοιώσει την αρχική αρχιτεκτονική του φυσιογνω¬ 
μία. Ο καθορισμός τέτοιων μεταγενέστερων στοιχείων α- 
ποφασίζεται απάτην ΕΠΑΕ. 

3. Στο χαρακτηριζόμενο ως διατηρητέο κτίριο επιτρέ¬ 
πεται η υπερύψωση του μεσαίου τμήματός του και η δια¬ 
μόρφωσή του σε κανονικό όροφο, όπως και η προσθήκη 
παταριού 5,51 μ2 στο βόρειο, ακραίο τμήμα του, όπως τα 
παραπάνω φαίνονται στα σχέδια όψεων (Ανατολικής και 
Βόρειας) που εγκρίθηκαν με το 783/31.12.2001 Πρακτικό 
ΕΠΑΕ. 

4. Στο χαρακτηριζόμενο ως διατηρητέο κτίριο επιτρέ¬ 
πονται οι εργασίες εκσυγχρονισμού των εγκαταστάσεων 
(δικτύων) και της επισκευής και συντήρησή του που συ¬ 
ντείνουν στην αποκατάσταση του αρχικού κτιρίου και γί¬ 
νονται κατά τρόπο συμβατό με την κατασκευαστική δομή 
και τεχνική του. 

5. Επιτρέπονται οι χρήσεις κατοικίας και τουριστικού 
καταλύματος. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των α¬ 
ναγκαίων επιγραφών, περιορισμένων διαστάσεων, που υ¬ 
ποδηλώνουν τη χρήση του. 

7. Αίτηση για νέα προσθή κη στο διατη ρητέο κτίριο απο- 
στέλλεται από την Πολεοδομική Υπηρεσία στην αρμόδια 
Δ/νση του ΥΠΕΧΩΔΕ με γνώμη της ΕΠΑΕ για ειδική ρύθ¬ 
μιση σύμφωνα με τις διατάξεις του άρθρου 3 παρ.2 του 
Ν.2831/2000 (ΦΕΚ 140Δ/13.6.2000) εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 

8. Για οποιαδήποτε επέμβαση στο εξωτερικό ή στο ε¬ 
σωτερικό του κτιρίου ή στον περιβάλλοντα χώρο του α¬ 
παιτείται έγκριση της ΕΠΑΕ. 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 5999 

Κήρυξη ως αναδασωτέας έκτασης εμβαδού 92,375 στρ. 

στη θέση «Σκάρπεζα» Περιφέρειας του Δήμου Κορω- 

πίου του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Του Ν. 3200/1955 «περί διοικητικής αποκεντρωσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

δ) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας» και ειδικότε¬ 
ρα: 

δα) Του άρθρου 41 παρ. 1. 

δβ) Του άρθρου 38 παρ. 1. 

2. Τις εξής διαταγές του Υπουργείου Γεωργίας: 

α) 160417/1180/9.7.80. 

β) 182447/3049/24.9.80. 

3. Την αριθ. 10516/13.11.2003 πρόταση του αρμοδίου 
Δασαρχείου Πεντέλης σχετικά με την κήρυξη ως αναδα¬ 
σωτέας της αναφερόμενης στο θέμα έκτασης, αποφασί¬ 
ζουμε: 


Κηρύσσουμε ως αναδασωτέα δημόσια δασική έκταση 
εμβαδού 92,375 στρ. (ενενήντα δύο στρεμμάτων καιτρια- 
κοσίων εβδομήντα πέντε χιλιοστών του στρέμματος). 

Η έκταση αυτή, που βρίσκεται στην θέση «Σκάρπεζα» 
Περιφέρειας του Δήμου Κορωπίου του Νομού Αττικής, α¬ 
πεικονίζεται με στοιχεία «1-2-3-4-5-.... 13-14-15-16-....25- 
26 - 27 - 28 ....34-35-36-37-1» στο προσαρτημένο στη πα¬ 
ρούσα απόφασή μας διάγραμμα το οποίο αποτελεί ανα¬ 
πόσπαστο μέρος αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Σκοποί της κήρυξης της ανωτέρω έκτασης ως αναδα¬ 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσής της για άλλη χρήση και η α¬ 
ποκατάσταση της καταστραφείσης κστά την πυρκαίά της 
12.7.2003 δασικής βλάστησης αποτελούμενης από δασι¬ 
κούς θάμνους πρίνου και σχίνου και μεμονωμένα άτομα 
χαλεπίου πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 14 Ιανουάριου 2004 

Ο Γεν. Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

